paragraph_text: Ban je 1898. osnovao u Kreševu Narodnu čitaonicu (1901. nazvana Hrvatska čitaonica) kojoj je bio i predsjednik (1900–1903, 1911–1915). Njegovim zalaganjem izgrađen je 1912. u Kreševu Hrvatski dom. God. 1918. izabran je za predsjednika Narodnog vijeća u Kiseljaku. S fra Dobroslavom Ostojićem skupljao je ženske narodne pjesme za ediciju Matice hrvatske. Priloge iz narodne i franjevačke prošlosti, posebno o liku fra Grge Martića, objavljivao je u publikacijama: Srce Isusovo (1882), Vrhbosna (1887, 1905), Franjevački glasnik (1900), Serafinski perivoj (1903–1905), Kalendar Fra Grga Martić (1908), Nedjelja (1922), Franjevački vijesnik (1928, 1930, 1937, 1938), Kalendar sv. Ante (1929), Hrvatska straža (1930), Glasnik sv. Ante (1931, 1938), Spomenica Franjevačke gimnazije u Visokom (1932); te prema Drljiću, u Bosiljku, Srijemskom glasniku, Obzoru, Osvitu, Hrvatskom braniku i Riječi Božjoj. U rukopisu je ostala njegova Kronika koja sadrži vrijedne podatke povijesnog, etnografskog i kulturnog značenja (čuva se u franjevačkom samostanu u Kreševu).<ref>